hotchpotch/miracl-hf-unified huggingface dataset:
USS Asheville (SSN-758)
USS Asheville (SSN-758) on Yhdysvaltain laivaston palveluksessa oleva Los Angeles -luokan ydinsukellusvene.
Alus tilattiin 26. marraskuuta 1984 Newport News Shipbuilding and Drydock Companyltä Newport Newsistä Virginiasta. Sen rakentaminen aloitettiin 9. tammikuuta 1987 ja vene laskettiin vesille 24. helmikuuta 1990 kumminaan rouva Dorothy Helms. Alus liitettiin laivastoon 28. syyskuuta 1991.
Alus liitettiin palvelukseen otettaessa Point Loman laivastotukikohtaan sijoitettuun 11. sukellusvenelaivueeseen. 
Joulukuussa 1996 alus testasi Northrop Grummanin Sea Ferret tiedustelulennokkia.
Elokuussa 1998 alus palasi kuuden kuukauden Läntisen Tyynenmeren purjehdukselta. Kuukauden levon jälkeen alus siirrettiin huollettavaksi Pearl Harborin laivastontelakalle, mistä se palasi palvelukseen 14. joulukuuta. Telakoinnin päätyttyä aluksella aloitettiin koulutusjakso seuraavaa matkaa varten. Toukokuussa 1999 "USS Asheville" teki kaksi perhepäivämatkaa, joista ensimmäinen lähti Pearl Harborista käyden Lahainassa Mauilla. Alus oli ankkurissa viisi vuorokautta Mauilla, josta se palasi Pearl Harboriin toisen ryhmän kanssa.
Alus teki heinäkuusta alkaen kahden kuukauden matkan Itäisellä Tyynellämerellä jatkaen harjoituksia osana "USS John C. Stennisin" lentotukialusryhmää. Matkan aikana alus vieraili San Diegossa, Esquimaltissa ja Ketchikanissa. Alus palasi elokuun lopulla Pearl Harboriin, jolloin se aloitti kuuden viikon valmiusjakson. Aluksen päällikkö vaihtui 15. lokakuuta , kun Ingalls vastaanotti päällikkyyden Groomsilta. Lokakuun lopulla alus palasi San Diegoon kolmeksi viikoksi, jolloin sen koulutus lentotukialusryhmässä saatettiin päätökseen.
"USS Asheville" palasi marraskuussa 1999 Pearl Harboriin, jossa se oli jälleen kuusi viikkoa valmiudessa valmistautuen seuraavalle tehtävälle.
Alus lähti 26. maaliskuuta 2013 läntiselle Tyynellemerelle. Se saapui 16. huhtikuuta Yokosukaan, jossa se oli kuusi vuorokautta. Alus kiinnittyi 8. kesäkuuta Subic Bayn laivastotukikohdassa Filippiineillä emäalus "USS Frank Cableen" täydentääkseen varaastojaan.
USS Jefferson City
USS Jefferson City (SN-759) on Yhdysvaltain laivaston palveluksessa oleva Los Angeles -luokan ydinsukellusvene.
Alus tilattiin 26. marraskuuta 1984 Newport News Shipbuilding and Drydock Companyltä Newport Newsistä Virginiasta. Sen rakentaminen aloitettiin 21. syyskuuta 1987 ja vene laskettiin vesille 17. elokuuta 1990 kumminaan kongressiedustaja Issac N. Skeletonin puoliso Susan A. Skelton. Alus liitettiin laivastoon 29. helmikuuta 1992 ensimmäisenä päällikkönään Russell E. Harris.
Alus sijoitettiin käyttöön otettaessa Port Loman laivastotukikohtaan.
Kiwi (kauppaketju)
Kiwi on Norjassa ja Tanskassa sijaitseva päivittäistavaraketju, joka toimii yhteistyössä NorgesGruppenin kanssa.
Yhtiön perusti Tor Kirkeng vuonna 1979. Yhtiöllä oli kahdeksan myymälää, kun yhtiön toimitusjohtajaksi tuli Per-Erik Burud. Burud kuoli veneilyonnettomuudessa heinäkuussa 2011. Sillä hetkellä myymälöitä oli avattu 509 kappaletta.
Kiwi avasi ensimmäiset myymälänsä Tanskassa vuonna 2008. Tanskassa Kiwi-nimestä syntyi vastustusta, koska Tanskassa toimiva Netto-kauppaketju oli aiemmin käyttänyt myös Kiwi-nimeä.
Kommunistinen propaganda
Kommunistisella propagandalla tarkoitetaan propagandaa, jonka tehtävänä on edistää kommunististen liikkeiden päämääriä, tuoda sen edustamaa aatetta näkyvämmäksi.
"Suuri neuvostotietosanakirja" määrittelee kommunistisen propagandan vastakohtaisena kutsumalleen porvarilliselle propagandalle, jonka kuvataan ohjaavan ihmisiä palvelemaan hallitsevan luokan etuja. Kommunistinen propaganda on esitetty tieteellisesti perustelluksi järjestelmäksi kommunistisen ja marxilais-leninistisen aatteen läpiviemiseksi kouluttamisen, harjoittelun ja massojen ohjaamisen kautta.
"Suuri neuvostotietosanakirja" määrittelee seuraavat tavoitteet kommunistiselle propagandalle:
Kommunistisen propagandan sisältö määrittyi pitkälti sen mukaan, mille yleisölle se oli kulloinkin tarkoitettu. Karkeasti kohdeyleisö on jaoteltu kolmeen ryhmään:
Kommunististen puolueiden dokumenteista löytyy myös määrittelyjä tarkemmin eri propagandan kohteille, kuten työläisille, maalaisille, nuorille, naisille ja niin edelleen.
USS Annapolis (SSN-760)
USS Annapolis (SSN-760) on Yhdysvaltain laivaston palveluksessa oleva Los Angeles -luokan ydinsukellusvene.
Alus tilattiin 21. maaliskuuta 1986 General Dynamics Electric Boat Divisionilta Grotonista Connecticutista. Sen rakentaminen aloitettiin 15. kesäkuuta 1988 ja vene laskettiin vesille 18. toukokuuta 1991 kumminaan rouva Myrna F. Kauderer. Alus liitettiin laivastoon 11. huhtikuuta 1992.
Palvelukseen otettaessa alus määrättiin Grotonin laivastotukikohtaan Connecticutiin.
"USS Annapolis" lähti 3. tammikuuta 2012 Grotonin sukellusvenetukikohdasta Connecticutista suunnitellulle partiomatkalle. Alus saapui 6. kesäkuuta Soudanlahteen Kreetalla, jossa se viipyi viikon. Alus palasi 27. kesäkuuta New Londonin sukellusvenetukikohtaan oltuaan lähes puoli vuotta merellä. Se vieraili matkan aikana Toulonissa Ranskassa, Manamassa Bahrainissa ja Jebel Alissa Arabiemiraateissa.
John A. Gearthart luovutti 12. heinäkuuta sukellusveneen kannella pidetyssä tilaisuudessa aluksen päällikkyyden Chester T. Parksille. "Annapolis" palasi 18. kesäkuuta 2013 kotisatamaansa oltuaan telakalla huollettavana.
Nokisiipi
Nokisiipi ("Atolmis rubricollis") on siilikkäisiin kuuluva perhoslaji. Se on "Atolmis"-suvun ainoa laji.
Nokisiipi on helposti tunnistettava perhonen. Siivet ovat mustanruskeat, eikä niissä ole lainkaan kuviointia. Myös ruumis on musta, mutta niskassa on selvästi erottuva punainen kaulus. Lisäksi takaruumiin kärki sekä alapuoli ovat kirkkaankeltaiset. Lepäävä perhonen pitää siipiään käärittynä ruumiin ympärille. Siipiväli on 27–37 mm.
Toukka on täysikasvuisena 27–29 mm pitkä. Se on harmaankirjava, ja pinnassa on oranssinpunaisia nystyjä. Selkäpuolella on leveä, vaaleanharmaa selkäjuova. Toukkaa peittää pitkä karvoitus.
Nokisiiven esiintymisalue ulottuu Pohjois-Espanjasta ja Englannin eteläosista Keski-Euroopan ja Venäjän poikki Itä-Siperiaan. Suomessa nokisiipeä tavataan ainakin Keski-Pohjanmaan ja Kainuun korkeudelle saakka, mutta laji on melko paikoittainen. Perhonen lentää toukokuun lopulta heinäkuun alkuun.
Nokisiipi on metsälaji, joka viihtyy etenkin avoimissa sekametsissä. Perhosen imukärsä on hyvin kehittynyt, ja perhosia voi tavata etenkin iltapäivisin kukilla aterioimassa. Pääasiassa se kuitenkin liikkuu vasta hämärän laskeutumisesta yöhön. Pimeän tultua etenkin koiraita voi lentää kirkkaiden valojen luokse.
Naaras munii puiden rungoille pieniä munaryhmiä. Toukat ovat täysikasvuisia lokakuussa. Useimmista muista keltasiivistä poiketen nokisiivellä kotelo on talvehtiva vaihe.
Toukka syö erilaisia puiden rungoilla kasvavia jäkäliä.
Kultaperä
Kultaperä ("Euproctis similis") on villakkaisiin kuuluva, vaalea yöperhoslaji. Sen tapaa tavallisimmin toukkana.
Kultaperä on keskikokoinen, huomiota herättävän valkoinen perhoslaji. Koiraalla etusiiven takareunassa on usein musta laikku, mutta naaraan etusiivet ovat valkoiset vailla kuvioita. Takasiivet ovat molemmilla sukupuolilla puhtaan valkoiset. Tuntosarvet ovat valkoiset ja erityisesti koiraalla näyttävästi kampamaiset. Raajat ovat valkoiset ja tuhheakasvaiset. Ruumis on valkoinen, mutta koiraan takaruumiin selkäpuolella on tummaa ja molemmilla sukupuolilla takaruumiin kärjessä on kirkkaan keltainen tupsu. Perhosen selkäpuolella on harvakseltaan pitkiä valkoisia karvoja. Lepäävä perhonen pitää villakkaille tyypillisen, kolmiomaisen lepoasennon lisäksi usein takaruumistaan selvästi koholla. Siipiväli on 35–45 mm, ja naaras on huomattavasti koirasta kookkaampi.
Lajin voi sekoittaa paljon laajemmalle levinneeseen valkovillakkaaseen ("Leucoma salicis"), jolla on eriväriset tuntosarvet, mustavalkoiset raajat eikä keltaista perätupsua.
Toukka on pitkien mustien karvojen peittämä ja väritykseltään helposti tunnistettava. Se on pohjaväriltään musta, ja sivuilla sekä selässä on oranssinkeltaiset juovat. Selässä on lisäksi kaksi riviä puhtaan valkoisia täpliä. Täysikasvuinen toukka on 30–43 mm pitkä.
Kultaperä on eurooppalainen laji, ja sitä tavataan yleisenä Etelä-Skandinaviaan asti. Idässä levinneisyysalue jatkuu Itä-Aasiaan. Suomessa lajia on tavattu 1990-luvun alusta lähtien, ja se oli aikaisemmin erittäin harvinainen, mutta on 2000-luvun aikana yleistynyt huomattavasti. Suomessa kultaperää tavataan lähinnä etelärannikolla, mutta lajista on muutamia hajanaisia havaintoja myös Itä- ja Keski-Suomesta. Laji lentää heinä-elokuussa.
Erityisesti toukkien, mutta myös aikuisten perhosten karvat sisältävät ihoa voimakkaasti ärsyttäviä aineita ja minkä tahansa perhosen elämänvaiheen käsitteleminen voi aiheuttaa allergisen reaktion. Laji on aiheuttanut esimerkiksi 150 000 ihmisen sairastumiseen johtaneen epidemian Japanissa. Aikuinen perhonen kerää toukkanahan karvoja omaksi suojakseen. Laji lentää ainoastaan hämärän laskeutumisesta keskiyöhön ja koiraat lentävät usein kirkkaiden valojen luokse, naaraat huomattavasti harvemmin. Päivisin perhoset lepäävät, usein lehtien alapinnoilla.
Naaras munii 150–250 munaa, jotka se asettaa rykelmäksi ja suojaa ne peittämällä munat takaruumiistaan irrottamillaan karvoilla. Toukat ovat aktiivisia sekä päivällä että yöllä, eivätkä ne erityisemmin piilottele. Toukat elävät tiiviinä ryhminä elokuusta syksyyn, jonka jälkeen ne talvehtivat. Talvehtinut toukka elää erakkona ja koteloituu kesäkuussa.
Toukka on polyfagi, joka syö monia lehtipuita ja -pensaita, erityisesti ruusukasveja sekä pajuja ("Salix").
Transaminaatio
Transaminaatio on kemiallinen reaktio, jossa aminoryhmä siirtyy aminohapolta α-ketokarboksyylihapolle, jolloin muodostuu uusi aminohappo ja uusi α-ketokarboksyylihappo. Reaktio on tärkeä niin aminohappojen synteesin kuin katabolian kannalta.
Transaminaatioreaktiota katalysoivat eliöissä transaminaasientsyymit. Entsyymit tarvitsevat koentsyymikseen pyridoksaalifosfaattia, joka toimii elektronivarastona ja tekee aminohaposta happamemman ja siten reaktiivisemman. Tärkeitä transaminaatiolla muodostuvia aminohappoja ovat glutamiinihappo, asparagiinihappo ja alaniini, koska niiden synteesissä tavittavia ketohappoja syntyy runsaasti muun muassa hiilihydraattiaineenvaihdunnan tuloksena. Glutamiinihappo on myös tyypillinen aminoryhmän luovuttava transaminaatioreaktioissa, jolloin siitä muodostuu α-ketoglutaarihappoa. Transaminaasien katalysoima reaktio on reversiibeli ja sillä on rooli myös aminohappojen hajottamisessa.
Pöllöyökkönen
Pöllöyökkönen ("Xylomoia strix") on yökkösiin kuuluva, ruskea yöperhoslaji. Pöllöyökkösen kuvasi tieteelle Kauri Mikkola vuonna 1980. Lajin mahdollisesti varhaisin tallennettu yksilö on löydetty Hangon Lappohjasta vuonna 1935. Laji mainitaan Euroopan unionin luontodirektiivin II liitteessä.
Pöllöyökkönen on melko pienikokoinen, yleisväritykseltään harmaanruskea yökköslaji. Etusiiven sisempi ja ulompi poikkiviiru erottuvat hyvin, ja niiden väliin jäävä keskisarka on siiven takareunan puolelta huomattavasti tummentunut. Lisäksi ulompi poikkiviiru on siiven keskiosasta taaksepäin lähes suora. Etusiiven ulkoreunassa siipisuonet erottuvat tummina juovina. Takasiivet ovat tummanharmaat. Siipiväli on 27–29 mm.
Pöllöyökkönen on ilmeisesti itäinen laji, jota on tavattu Euroopassa vain Suomen, Venäjän Karjalan, Latvian, Puolan, Viron, Liettuan ja Ukrainan alueilta. Suomessa pöllöyökköstä on tavattu satunnaisena harhailijana muutamia kertoja Hankoniemen alueella.Aikuiset yksilöt lentävät kesäkuun puolivälistä heinäkuun puolivälille.
Pöllöyökkönen vaikuttaa viihtyvän kosteikoissa ja niiden läheisyydessä. Aikuiset perhoset lentävät yöllä ja tulevat valojen luokse sekä syötille. Toukat elävät ravintokasvin varsien sisällä Keskenkasvuinen toukka talvehtii kangaskortteen sisällä, alimmassa solmuvälissä, oman ulosteen seassa. Uloste sisältää luonnon omia homeenestoaineita. Keväällä keskenkasvuinen toukka jatkaa syömistä , jonka jälkeen koteloituu myös varren sisään. Aikuinen perhonen ei juurikaan poistu kangaskortteen kasvupaikoilta.
Toukka elää kangaskortteen ("Equisetum hyemale") varsien sisällä.
Varokaa lapsia!
Varokaa lapsia! on Timo Parvelan 2006 julkaistu Ella-kirja. Kirjan kustansi Tammi.Fennica
Lokon
Lokon on tulivuori Sulawesin saarella Indonesiassa. Se sijaitsee saaren pohjoisosassa Minnahassan niemimaalla.
Lokon on yksi Indonesian aktiivisimmista tulivuorista.
Lokon-tulivuorella oli suuri purkaus.
Tulivuori syöksi tuhkapilviä 3 500 metrin korkeuteen. Yli 5 000 ihmistä evakuoitiin ja hälytystila nostettiin korkeimmalle tasolle.
Soundscape of Silence
Soundscape of Silence on Before the Dawn-yhtyeen 5. albumi. Se julkaistiin vuonna 2008.
Kappaleesta "Dying Sun" kuvattiin musiikkivideo. Albumi ylsi Suomen virallisen listan sijalle 14.
Vauquelin-luokka (hävittäjä)
Vauquelin-luokka oli Ranskan laivaston 1930-luvun alussa valmistetun kuuden hävittäjän () alusluokka, jonka alukset palvelivat toisessa maailmansodassa. Alukset muistuttivat edeltänyttä Aigle-luokkaa lukuun ottamatta yhtä lisättyä torpedoputkea.
Alukset muodostivat viidennen ja samalla viimeisen 2400-tonnin contre-torpilleurs -alusten ryhmistä. Ne poikkesivat hieman edeltäjistään koon ja aseistuksensa suhteen. Niihin ei kuitenkaan asennettu paranneltuja moottoreita kuten "Milaniin" ja "Epervieriin", mutta alusten keularakenne suunniteltiin uudelleen nopeuden lisäämiseksi.
Pyhäjärven kirkko
Pyhäjärven kirkko on Pyhäjärven seurakunnan viides kirkko.
Pyhäjärven kolmas kirkko, vuonna 1790 valmistunut rakennusmestari Sigfrid Silvastin suunnittelema yksinkertainen kustavilainen ristikirkko, tuhoutui salamaniskun sytyttämässä tulipalossa 21. kesäkuuta 1895. Uutta kirkkoa alettiin rakentaa samalle paikalle. Tämä Yleisten rakennusten ylihallituksen ylijohtajan Sebastian Gripenbergin suunnittelema puinen ristikirkko oli vasta valmistumassa, kun se tapuleineen paloi syksyllä 1896. Nykyinen kirkko rakennettiin samojen piirustusten mukaan ja se valmistui 1897.
Pyhäjärven kirkon alttaritaulun on maalannut Ilmari Wirkkala 1945. Taulun aiheena on Jeesus ristillä, jonka juurelle on eri kansoista kokoontunut ihmisiä. Alttarilla aiemmin ollut vanha kookas puinen risti on jätetty taulun taakse.
Ella ja Yön ritarit
Ella ja Yön ritarit on Timo Parvelan 2010 julkaistu Ella-kirja. Kirjan on kustantanut Tammi.
Täplähylje
Täplähylje ("Phoca largha") on pohjoisella Tyynellämerellä ja Jäämerellä tavattava hyljelaji.
Täplähyljeurokset ovat kooltaan 1,5–2,1 metriä pitkiä, kun taas naaraat jäävät pienikokoisemmiksi ja kasvavat korkeintaan noin 1,7 metrin pituisiksi. Täysikasvuiset yksilöt painavat noin 70–130 kg. Aikuisten täplähylkeiden paksun turkin pohjaväri on vaalean harmaa ja siinä on tummempia epämääräisiä pilkkuja. Kuuttien poikasturkki on väriltään valkeahko. Lajin raajat ovat melko lyhyet ja se käyttää eturaajojaan jäällä liikkumiseen ja takaraajoja uimiseen.
Täplähylkeitä tavataan Japaninmeren pohjoisosista, Beringinmereltä ja Pohjoisella jäämerellä Venäjän rannikolta Alaskaan ja Kanadaan. Täplähyljekannan kokoa ei koskaan kovinkaan tarkaan ollut tiedossa. Vuonna 2014 tehtyjen tutkimusten perusteella kokonaiskanta olisi yli 640 000 yksilöä. Kannan muutoksista ei ole varmaa tietoa, mutta alaskalaismetsästäjät eivät ole havainneet täplähyljekannoisa muutoksia. Kantaa uhkaavat metsästys sekä kaivos- ja öljynporaustoiminta.
Täplähylkeen ravintoa ovat kalat, erityisesti seiti ja turska, äyriäiset sekä nilviäiset kuten mustekalat. Lajin ravinnonhakumatkat voivat olla useita satoja kilometrejä pitkiä.
Naaraat tulevat sukukypsiksi noin 3–4 vuoden iässä. Lisääntymisaikana ja poikasten ollessa pieninä ne voivat kerääntyä jopa satojen yksilöiden ryhmiksi. Lisääntymiskausi on keväällä ja täplähylkeet ovat useimmiten yksiavoisia. Naaras synnyttää yhden poikasen jäälle ja huolehtii siitä neljästä viiteen viikkoa, kunnes niiden turkki on vaihtunut. Myös koiras osallistuu poikasen vartioimiseen. Täplähylkeet ovat hyvin pitkäikäisiä ja voivat elää 35 vuotta vanhoiksi.
FS Maillé Brézé (1931)
Maillé Brézé oli Ranskan laivaston 1933 valmistunut Vauquelin-luokan hävittäjä, joka palveli toisessa maailmansodassa.
"Maille Brézè" muodosti 5. viirikön yhdessä "Tartun" ja "Chevalier Paulin" kanssa. Viirikkö osallistui Norjan taisteluihin, joiden aikana sen kotisatamana oli Greenock.
Iltapäivällä 30. huhtikuuta 1940 aluksen ollessa ankkurissa Greenockissa aluksen torpedoputki laukaisi torpedon kannelle, mikä sytytti polttoaineen ja etummaisen ammusvaraston, joka ei kuitenkaan räjähtänyt. Tuntia myöhemmin miehistön käskettiin jättää alus lukuun ottamatta messiin lukkojen taakse jääneitä. Reilua tuntia myöhemmin muutama merisotilas palasi alukselle täyttääkseen taaemman ammusvaraston vedellä, ja illalla Greenockin palomiehet saivat palon hallintaan.
Alus oli kuitenkin jo vajonnut niin syvälle, että se upposi ennen hinauksen aloittamista ja vei mukanaan vangeiksi jääneet. Onnettomuudessa sai surmansa 25 ja loukkaantui 48 henkeä. Alus nostettiin 1954 ja romutettiin 1956.
Ethelred
Ethelred tai Æthelred I (muinaisenglanniksi Æþelræd) oli Wessexin kuningas vuosina 866–871 ja Alfred Suuren vanhempi veli.
Hänen vaimonsa nimi on saattanut olla Wulfthryth. Hänellä oli kolme poikaa: Oswald, Æthelhelm ja Æthelwold. Hänet on haudattu Wimborne Minsteriin.
FS Cassard (1931)
Cassard oli Ranskan laivaston 1933 valmistunut Vauquelin-luokan hävittäjä, joka palveli toisessa maailmansodassa.
"Cassard" liitettiin "Maillé Brézén" tuhouduttua 5. viirikköön, jonka mukana se siirtyi Välimerelle. Italian julistettua sodan Ranskalle ja Britannialle alus tulitti 14. kesäkuuta 1940 viirikön mukana Genovaa. Kuitenkin kuusi vuorokautta myöhemmin kaikki sotatoimet keskeytettiin aselevon astuttua voimaan.
Aluksen miehistö upotti aluksensa Toulonin satamaan saamiensa ohjeiden mukaisesti 27. marraskuuta 1942.
FS Kersaint (1931)
Kersaint (runkonumerot 9, 92 ja X93) oli Ranskan laivaston 1933 valmistunut Vauquelin-luokan hävittäjä, joka palveli toisessa maailmansodassa.
Alus tilattiin Ateliers et Chantiers de la Loirelta St. Nazairesta. Sen köli laskettiin 19. syyskuuta 1930 ja alus laskettiin vesille 14. marraskuuta 1931. Alus valmistui 31. joulukuuta 1933.
Aluksen miehistö upotti aluksensa Toulonin satamaan saamiensa ohjeiden mukaisesti 27. marraskuuta 1942.
Blackbirds United
Blackbirds United on Keski-Uudellamaalla toimiva salibandyn erikoisseura. Seura syntyi kun KeBa, SC Kaneetti ja Derius yhdistivät toimintansa. Seuralla on noin 750 lisenssipelaajaa.
Keväällä 2011 KeBa, SC Kaneetti ja Derius yhdistivät toimintansa ja syntyi uusi seura Blackbirds United. Samana keväänä kyseiset kolme seuraa päättivät toimintansa.
FS Tartu (1931)
Tartu oli Ranskan laivaston 1933 valmistunut Vauquelin-luokan hävittäjä, joka palveli toisessa maailmansodassa.
"Tartu" muodosti 5. viirikön yhdessä "Chevalier Paulin" ja "Maille Brézén" kanssa. Viirikkö osallistui Norjan taisteluihin, joiden aikana sen kotisatamana oli Greenock. Alus siirtyi viirikön mukana Välimerelle. Italian julistettua sodan Ranskalle ja Britannialle alus tulitti 14. kesäkuuta 1940 viirikön mukana Genovaa. Kuitenkin kuusi vuorokautta myöhemmin kaikki sotatoimet keskeytettiin aselevon astuttua voimaan.
Aluksen miehistö upotti aluksensa Toulonin satamaan saamiensa ohjeiden mukaisesti 27. marraskuuta 1942.
FS Vauquelin (1931)
Vauquelin oli Ranskan laivaston 1933 valmistunut Vauquelin-luokan hävittäjä, joka palveli toisessa maailmansodassa.
Alukselle asennettiin brittiläisvalmisteinen kaikuluotain joulukuussa 1940. Aluksen ilmatorjuntaa vahvistettiin Norjan taisteluista saatujen kokemusten perusteella. Se muutettiin sukellusveneidentorjuntaan soveltuvaksi lisäämällä syvyyspomminheittimet neljännen savuhormin kohdalle.
Alus kuljetti kesäkuussa 1941 Syyriaan aseita ja ammuksia. Matkan aikana se vaurioitui lievästi. Se palasi heinäkuussa "Guépardin" kanssa Touloniin. Aluksen miehistö upotti aluksensa 27. marraskuuta 1942 Toulonissa annetun määräyksen mukaisesti. Se tuhoutui pelastuskelvottomaksi ja alus romutettiin.
FS Chevalier Paul (1932)
Chevalier Paul oli Ranskan laivaston 1933 valmistunut Vauquelin-luokan hävittäjä, joka palveli toisessa maailmansodassa.
"Chevalier Paul" muodosti 5. viirikön yhdessä "Tartun", "Maille Brézén" kanssa. Viirikkö osallistui Norjan taisteluihin, joiden aikana sen kotisatamana oli Greenock. Alus siirtyi viirikön mukana Välimerelle. Italian julistettua sodan Ranskalle ja Britannialle alus tulitti 14. kesäkuuta 1940 viirikön mukana Genovaa. Kuitenkin kuusi vuorokautta myöhemmin kaikki sotatoimet keskeytettiin aselevon astuttua voimaan.
Britannian aloitettua sotatoimet Syyriassa kesällä 1941 "Chevalier Paul" lähetettiin Toulonista Lähi-itään kuljettaen ampumatarvikkeita. Britannian ilmavoimat havaitsivat 15. kesäkuuta aluksen Castellorizon vesillä, ja alus joutui viiden Laivaston ilmavoimien 815 laivueen Fairey Swordfish koneen hyökkäyksen kohteeksi seuraavana aamuna. Aluksen kattilahuoneeseen osui torpedo pysäyttäen aluksen. Alus onnistui kuitenkin ampumaan yhden hyökkääjän alas.
"Guépard" ja "Valmy" pelastivat uppoavan aluksen sekä lentokoneen miehistön.
Ella ja Äf Yksi
Ella ja Äf Yksi on Timo Parvelan vuonna 2008 julkaistu Ella-kirja. Kirjan on kustantanut Tammi. Elokuva "Ella ja kaverit" perustuu tähän kirjaan.
Tyler, the Creator
Tyler Gregory Okonma (s. 6. maaliskuuta 1991 Los Angeles, Kalifornia), taiteilijanimeltään Tyler, The Creator, on yhdysvaltalainen rap-artisti, musiikkituottaja ja musiikkivideo-ohjaaja Los Angelesista. Hän on myös Odd Future -rap-ryhmän keulahahmo.
Okonma on julkaissut neljä studioalbumia: "Goblin" (2011) , "Wolf" (2013) , "Cherry Bomb" (2015) ja "Flower Boy" (2017) , sekä mixtapen "Bastard (2009)." Hän tuottaa kappaleensa itse.
Sivussa mainitut taiteilijanimet ovat Tylerin alter egoja.
Intercontinental Rally Challenge
Intercontinental Rally Challenge lyhennettynä IRC oli vuosina 2006 - 2012 ajettu rallisarja, jossa ajettiin pääasiallisesti N-ryhmän, pienen A-ryhmän ja Super 2000 luokan autoilla. Sarjassa kilpaili kahdeksan valmistajaa joille renkaat toimittavat Pirelli, BF Goodrich ja Yokohama Rubber Company. Sarjan mestaruuden ovat voittaneet Giandomenico Basso, Enrique García-Ojeda, Nicolas Vouilloz, Kris Meeke ja Juho Hänninen. Kaudelle 2013 sarja yhdistyi FIA:n EM-sarjan kanssa.
American Capitalist
American Capitalist on yhdysvaltalaisen heavy metal -yhtyeen Five Finger Death Punchin kolmas studioalbumi. Albumi julkaistiin 11. lokakuuta 2011 ja se on yhtyeen toinen albumi, jonka tuotti Kevin Churko. Albumilla ei ole mukana yhtyeen alkuperäistä basistia Matt Snelliä, joka lähti yhtyeestä joulukuussa 2010.
Albumin ensimmäinen single "Under and Over It" julkaistiin 27. heinäkuuta 2011. Toinen kappale ”Back For More” julkaistiin videopelissä "Madden NFL 12". Musiikkivideo kappaleesta "Under and Over It" julkaistiin 13. syyskuuta. Albumi nousi Billboard 200 -listan sijalle 3 ensimmäisellä viikolla julkaisustaan ja on jo myynyt yli 500 000 kappaletta. Suomessa albumi debytoi virallisen albumilistan sijalla 14.
Kuokanjoki
Kuokanjoki on joki Äänekosken kaupungissa entisen Sumiaisten kunnan alueella Keski-Suomen maakunnassa. Kuokanjoki lienee Suomen lyhin joki laskien Sumiainen-järvestä Ala-Keiteleeseen. Joki oli aiemmin vielä puolta lyhyempi, mutta tien levennys ja sillan uusiminen kaksinkertaisti joen pituuden joskus 1970–1980-luvulla.
USS Saratoga (CVA-60)
USS Saratoga (runkonumero CVA-60 myöhemmin CV-60) oli Yhdysvaltain laivaston Forrestal-luokan lentotukialus. Alus osallistui Vietnamin sotaan Etelä-Kiinan merellä ja Persianlahden sotaan.
Alus tilattiin 23. heinäkuuta 1952 New Yorkin laivastontelakalta. Sen köli laskettiin 16. joulukuuta 1952 ja se laskettiin vesille 8. lokakuuta 1955 kumminaan Charles S. Thomasin puoliso. Alus otettiin palveluskäyttöön 14. huhtikuuta 1956 ensimmäisenä päällikkönään R. J. Stroh.
Alus poistettiin palveluksesta 20. elokuuta 1994.
12. syyskuuta 2014 laiva saapui Brownsvillen laivanpurkutelakalle.
City-karhun metsästäjä
City-karhun metsästäjä on rap-artisti Petoksen vuonna 2002 julkaistu esikoisalbumi. Levystä on tehty kaksi 2000 kappaleen painosta, jotka ovat loppuunmyytyjä. City-lehden toimittajan Juhani Sirén mukaan levyllä on underground suosiota ja sitä pidetään yhtenä parhaista suomirap-levyistä.
USS Independence (CVA-62)
USS Independence (runkonumero CVA-62, myöhemmin CV-62) oli Yhdysvaltain laivaston Forrestal-luokan lentotukialus, joka osallistui Vietnamin sotaan Etelä-Kiinan merellä ja Persianlahden sotaan.
Alus tilattiin 2. heinäkuuta 1954 New Yorkin laivastontelakalta ja sen köli laskettiin 7. heinäkuuta 1955. Alus laskettiin vesille 6. kesäkuuta 1958 kumminaan laivastoministerin Thomas Gatesin puoliso ja se otettiin palveluskäyttöön 10. tammikuuta 1959 ensimmäisenä päällikkönään E. Y. McElroy.
Alus palasi 31. joulukuuta 1965 kotisatamaansa Norfolkiin. Vuoden 1966 alkupuolen se oli tukikohdan lähivesillä kouluttaen ja täydentäen lentoyksiköitään. Alus osallistui 4. toukokuuta operaatio STEIKEXiin. Lentotukialus lähti 13. kesäkuuta liittyäkseen Välimerellä toimivaan Yhdysvaltain 6. laivastoon, jonka mukana se oli aina vuoden 1967 loppuun.
Alus poistettiin palveluksesta 30. syyskuuta 1998 Washintonin osavaltiossa Bremertonissa Puget Soundin laivastontelakalla pidetyssä seremoniassa. Alus poistettiin alusluettelosta 8. maaliskuuta 2004 ja se lähti 11. maaliskuuta 2017 Bremertonista neljän kuukauden matkalle International Shipbreaking Limitedille Texasiin Brownsvilleen romutettavaksi.
Under and Over It
”Under and Over It” on yhdysvaltalaisen Heavy Metal yhtyeen Five Finger Death Punchin kolmannen studioalbumin "American Capitalistin" ensimmäinen single, joka julkaistiin 27. heinäkuuta 2011. Single sijoittui iTunesin rock listan sijalle 1 ensimmäisenä päivänä julkaisustaan ja nousi myöhemmin iTunesin Top 100 listan 40 parhaan joukkoon. 13. syyskuuta julkaistiin musiikkivideo kappaleesta
Länsi-Suomen Herännäislehti
Länsi-Suomen Herännäislehti on Länsi-Suomen Rukoilevaisten Yhdistyksen julkaisema 11 kertaa vuodessa ilmestyvä lehti. Se on perustettu vuonna 1911. Vuonna 1976 lehden levikki oli 2700.
Nigella Saunders
Nigella Jekyll Saunders (s. 7. joulukuuta 1979) on jamaikalainen sulkapalloilija.
Saunders voitti Pan-Amerikan kisoissa 2003 kultaa kaksinpelissä ja pronssia sekanelinpelissä Charles Pynen parina. Hän osallistui Ateenan olympialaisissa 2004 vain kaksinpeliin, jossa hän putosi ensimmäisellä kierroksella hävittyään lopulta turnauksesta hopeaa voittaneelle Mia Audinalle.
Paul Stagg Coakley
Paul Stagg Coakley (s. 3. kesäkuuta 1955 Norfolk, Virginia) on roomalaiskatolinen arkkipiispa. Hänet vihittiin diakoniksi vuonna 1982, papiksi 1983 ja piispaksi 2004. Hän sai nimityksen Oklahoma Cityn arkkipiispaksi joulukuussa 2010; aiemmin hän oli toiminut vuodesta 2004 Salinan hiippakunnan piispana Kansasissa.
Coakley katsoo, että sallivaa aborttilainsäädäntöä edistävät katolilaiset poliitikot voidaan ekskommunikoida, joskin tämän on oltava vasta viimeinen askel.
Coakley on opiskellut Kansasin yliopistossa, Kentuckyn St. Pius X Seminaryssa, Mount St. Mary's Seminaryssa ja Paavillisessa gregoriaanisessa yliopistossa. Hän on neljännen asteen Kolumbuksen ritari ja Pyhän Haudan ritarikunnan jäsen.
Oklahoma Cityn roomalaiskatolinen arkkihiippakunta
Oklahoma Cityn roomalaiskatolinen arkkihiippakunta on katolisen kirkon arkkihiippakunta, joka sijaitsee Oklahoman 46:n läntisen piirikunnan alueilla Yhdysvalloissa. Sen nykyisenä arkkipiispana toimii Paul Stagg Coakley, joka nimitettiin virkaansa 16. joulukuuta 2010 ja asetettiin siihen virallisesti 11. helmikuuta 2011. Oklahoma Cityn arkkipiispa on samalla Oklahoma Cityn arkkihiippakunnasta sekä Tulsan ja Little Rockin hiippakunnista koostuvan kirkkoprovinssin metropoliitta.
Oklahoma Cityn roomalaiskatolisen arkkihiippakunnan juuret ovat 1870-luvulla, jolloin ranskalaiset benediktiinimunkit saapuivat Intiaaniterritorion alueelle. Oklahoma Cityn hiippakunta perustettiin vuonna 1905 ensimmäisenä piispanaan belgialainen Theophile Meerschaert. 1930-luvulla hiippakunnan nimeksi tuli Oklahoma City-Tulsan hiippakunta. 13. joulukuuta 1972 se kuitenkin jaettiin kahtia, ja Oklahoma Cityn hiippakunnasta tuli samalla arkkihiippakunta.
Arkkihiippakunnan virallinen sanomalehti on "Sooner Catholic".
Vuosina 1876–1887 Intiaaniterroritorion prefektinä toimi Isidore Robot ja vuosina 1887–1890 Ignatius Jean. Vuosina 1891–1905 sen apostolisena vikaarina toimi Theophile Meerschaert, joka sitten hiippakunnan synnyttyä toimi sen ensimmäisenä piispana vuoteen 1924. Häntä ovat seuranneet:
Mustikkalehtimittari
Mustikkalehtimittari ("Scopula ternata") on erittäin yleinen mittariperhoslaji.
Vaalea perhonen. Siipien pohjaväri on kellertävänvalkoinen ja ne ovat kauttaaltaan pienten harmaanruskeiden pisteiden kirjomat. Siipien poikki kulkee kolme kellanruskeaa poikkijuovaa, jotka saattavat erottua heikosti, etenkin takasiivissä. Ulompi poikkijuova on vain kevyesti aaltoileva ja siiven etureunan puoleinen osa on muuta juovaa tummempi. Siipien alapinnalla on tiheä mustanharmaa pisteytys. Perhosen niska on vaalea. Siipiväli 23–27 mm.
Huomattavan samannäköinen laji on maitolehtimittari ("Scopula floslactata").
Mustikkalehtimittaria tavataan Keski- ja Pohjois-Euroopasta Keski-Aasian läpi Venäjän kaukoitään ulottuvalla vyöhykkeellä. Suomessa laji on erittäin yleinen pohjoisinta Lappia myöten. Aikuiset perhoset lentävät yhtenä sukupolvena kesäkuun puolivälistä heinäkuun loppupuoliskolle.
Lajia tavataan erityisesti metsiköissä, soilla ja matsäniityillä aina puurajalle asti. Perhonen lentää iltahämärän laskeuduttua ja lentää helposti valolle. Pohjoisessa se on aktiivinen myös päivällä. Monien sukulaislajiensa tapaan mustikkalehtimittari lähtee häirittynä hyvin helposti lentoon päivälläkin.
Keskenkasvuinen toukka menee talvilevolle jo heinäkuun lopulla ja aktivoituu jälleen toukokuussa. Se koteloituu maahan.
Toukka elää pääasiassa mustikalla ("Vaccinium myrtillus").
Paaso (Heinola)
Paaso on kylä Heinolassa kaupungin pohjoisosassa. Valtatie 5 sivuaa Paasoa, ja siltä on viitoitus kylään.
Paason alueen viljelystiloille asutettiin sotien jälkeen siirtoväkeä Karjalasta. 1900-luvulle asti kylä oli virkeä maalaiskylä, mutta nykyään jäljellä on tyhjentyneitä navetoita ja lakkautettu kyläkoulu.
Paasosta löytyy jätehuoltopiste, hienoja vuokramökkejä ja urheilukenttä. Lisäksi kylässä käy kirjastoauto. Lähimmät kaupat ovat Kuortissa ja Heinolassa ja koulut Heinolassa ja Lusissa. Joka kesänä Paasossa pidetään liikunnalliset kesäjuhlat ja talvisin hiihtokilpailut.
Nunnamittari
Nunnamittari ("Baptria tibiale") on harvinainen, mustavalkoinen mittariperhoslaji. Nunnamittari on Suomen Perhostutkijain Seuran tunnus ja antanut nimen myös seuran julkaisemalle Baptria-lehdelle.
Täysin mustavalkoinen perhoslaji, jossa ei ole pientä kuviointia eikä sitä voi sekoittaa mihinkään muuhun lajiin. Siipien pohjaväri on musta ja etusiiven poikki kulkee leveä, valkoinen vyö viistosti takareunasta siiven kärkeä kohti. Takasiivissä poikkivyön suunta on päinvastainen, mutta keskieurooppalaisilla yksilöillä takasiivet ovat kokonaan mustat. Etusiipien ulkonurkissa on lisäksi valkoiset laikut. Takasiipiä reunustavat ripset ovat puhtaanvalkoiset. Siipiväli 22–27 mm.
Suomessa tavattavalla alalajilla "B. t. fennica" siipien poikki kulkeva valkoinen vyö on leveämpi kuin muualla Euroopassa tavattavilla yksilöillä. Kuusamossa esiintyvällä alalajilla "B. t. borealis" poikkivyön muoto on poikkeava.
Lajia tavataan hyvin paikoittaisesti Keski-Euroopasta Keski-Aasian läpi Japaniin saakka ulottuvalla alueella. Suomessa nunnamittarin levinneisyys rajoittuu paikoittaisesti Keski-Suomen alueelle ja siitä itään. Lisäksi Kuusamossa on erillinen esiintymä. Perhoset lentävät kesä-heinäkuussa.
Nunnamittari on vaatelias ja hyvin paikoittainen laji, joka elää ainoastaan konnanmarjoja kasvavissa lehtometsissä. Se voi olla paikoittaisesti jopa runsas, mutta joinakin vuosina puuttua lähes kokonaan. Aikuiset perhoset lentävät päivällä ja niiden mustavalkoinen väritys hävittää eläimen helposti kasvillisuuden varjojen sekaan. Toukat viihtyvät ravintokasvin lehtien alapinnoilla. Kotelo talvehtii.
Vuoden 2010 Suomen lajien uhanalaisarvioinnissa nunnamittarin alalaji "B. t. fennica" luokiteltiin vaarantuneeksi (VU) ja "B. t. borealis" erittäin uhanalaiseksi (EN).
Toukka elää konnanmarjoilla ("Actaea"). Suomessa ravintokasvi riippuu sijainnista, sillä alalaji "B t. fennica" mustakonnanmarjalla ("Actaea spicata") ja "B. t. borealis" punakonnanmarjalla ("Actaea erythrocarpa").
Viitelaina
Viitelaina on joukkovelkakirja, jonka markkinahintaa käytetään yleisesti muiden joukkovelkakirjojen hinnoittelun perustana. Yleensä viitelainat ovat liikkeeseenlasketulta määrältään suuria valtioiden (tai riskeiltään ja kooltaan vastaavien) liikkeeseenlaskemia aktiivisen kaupankäynnin kohteena olevia joukkovelkakirjoja.
Viitelainojen liikkeeseenlaskun suuri koko, suhteellisen laaja sijoittajakunta ja ennen kaikkea aktiivinen kaupankäynti varmistavat viitelainojen hinnoittelun jatkuvaa oikeellisuutta eri tilanteissa. Toisaalta alhainen riskitaso mahdollistaa lainan hinnan käyttämisen eräänlaisena hinnan "nollatasona", johon riskillisemmän liikkeeseenlaskijan joukkovelkakirjan riskilisä hinnoittelutilanteessa lisätään.
Nelson Philippe
Nelson Philippe (s. 23. heinäkuuta 1986 Valence, Drôme) on ranskalainen moottoriurheilija. Hän kilpaili karting-sarjoissa vuosina 1998-2002. Vuonna 2003 Philippe kilpaili Barber Dodge Pro Series sarjassa saavuttaen yhden palkintosijan. Vuosina 2004-07 Philippe kilpaili Champ Car-sarjassa saavuttaen yhden voiton ja neljännen sijan vuonna 2006. Philippe sai myös Most Improved Driver palkinnon vuosina 2005 ja 2006. Vuonna 2008 Philippe kilpaili kaksi kilpailua IRL-sarjassa. Hän kilpaili myös Superleague Formula sarjassa neljä kilpailua parhaana tuloksenaan neljäs sija Doningtonin radalla. Philippe ajoi myös kaksi kilpailua Aasian GP2-sarjassa ART-tallissa saavuttamatta pisteitä. Philippe ajoi myös vuoden 2009 Indianapolis 500 ajossa, jossa hän keskeytti. Philippen nuorempi veli Richard kilpailee Indy Lights sarjassa.
[en:Nelson Philippe]]
Slutskin rautatieasema
Slutskin rautatieasema (, ) on rautateiden väliasema ja solmukohta Slutskin kaupungissa Valko-Venäjän Minskin alueen eteläosissa. Slutsk sijaitsee suurin piirtein kahta Valko-Venäjän rautateiden merkittävää risteysasemaa eli Varsova-Minsk-Moskova -radan Baranavitšyä ja Vilna-Minsk-Homel -rautatien Asipovitšyä yhdistävän rataosuuden puolivälissä. Slutskin asemarakennus sijaitsee runsas kaksi kilometriä Slutskin hallinnollisen keskustan lounaispuolella.
Aseman naapurissa on Slutskin uudehko linja-autoasema.
Reunustäplämittari
Reunustäplämittari ("Lomaspilis marginata") on mittareihin kuuluva, erittäin yleinen selväkuvioinen perhoslaji.
Pienehkö, näennäisen mustavalkoinen ja helposti tunnistettava perhoslaji. Siivet ovat pohjaväriltään valkoiset ja niiden keski- ja ulko-osissa on laajoja, syvän tummanruskeita laikkuja. Perhosyksilöiden siipikuviointi vaihtelee poikkeuksellisen paljon, mutta keskeisinä lajituntomerkkeinä etusiiven tyviosan tumma täplä on venynyt siiven suunnassa ja siiven keskiosan etureunasta siiven keskelle ulottuva laikku on muodoltaan epäsymmetrinen. Joskus siiven keskiosan tumma väri muodostaa koko siiven poikki ulottuvan vyön. Takasiivet ovat ulkosyrjästään tummanruskeat ja niiden poikki kulkee vyö vaihtelevankokoisia laikkuja. Siipiväli on 22–28 mm.
Satunnaisesti tavataan lähes kokonaan tummanruskeita tai miltei valkoisia, vain siipien etureunasta kuviollisia yksilöitä.
Yleinen ja laajalle levinnyt laji, joka elää Portugalista ja Brittein saarilta Japaniin. Suomessa reunustäplämittaria esiintyy hyvin yleisenä suurimmassa osassa maata ja se puuttuu vain Inarin Lapista ja Enontekiön tuntureilta. Perhoset ovat lennossa toukokuun lopulta heinäkuun lopulle, mutta toista sukupolvea voi tavata jopa syyskuulle asti.
Reunustäplämittari suosii avoimia elinympäristöjä, kuten pensaikkoisia niittyjä, rantoja, metsänreunoja sekä puutarhoja. Laji lentää pääasiassa öisin ja tulee valolle, mutta lähtee häirittynä helposti lentoon päivälläkin. Päivisin perhoset lepäävät avoimesti kasvien lehdillä pyrkimättä piilottelemaan itseään. On arveltu, että perhosen väritys toisaalta rikkoo sen hahmon saalistajien silmissä ja saa sen muistuttamaan linnun ulostetta. Kotelo on talvehtiva vaihe.
Toukka elää lehtipuilla, etenkin pajuilla ("Salix"), poppeleilla ("Populus") ja koivuilla ("Betula").
Evoluutiolaskenta
Evoluutiolaskenta on tietojenkäsittelytieteessä tekoälyn osa-alue, joka tutkii kombinatorisia optimointiongelmia.
Evoluutiolaskennalle tyypillisiä ominaisuuksia ovat:Joukkoon kuuluvia algoritmeja ovat mm.
Angolangenetti
Angolangenetti ("Genetta angolensis") on afrikkainen sivettieläin.
Nisäkäsnimistötoimikunnan ehdotus lajin uudeksi suomenkieliseksi nimeksi oli "miombogenetti".
Angolangenetti on kissankokoinen petoeläin, joka tyypillisesti painaa 1–2 kg. Sillä on pieni pää, pitkä selkä, lyhyet jalat mutta pitkä häntä.
Angolangenettiä tavataan kapealla vyöhykkeellä joka ulottuu eteläisen Afrikan poikki Atlantilta Intian valtamerelle 5 ja 15 leveyspiirin välillä. Angolan lisäksi alueeseen kuuluu Kongon demokraattinen tasavalta, Malawi, Mosambik, Tansania ja Sambia.
Hyoskyamiini
Hyoskyamiini tai (–)-hyoskyamiini on muskariinireseptoria estävä antikolinerginen tropaanialkaloidi, jota on eräissä koisokasveissa. Hyoskyamiini on atropiinin L-isomeeri. Sitä ei tule sekoittaa hyoskiiniin eli skopolamiiniin.
Hyoskyamiinin CAS-numero on 101-31-5, kemiallinen kaava CHNO ja moolimassa 289,375 g/mol.
Mehiläissyöjät
Mehiläissyöjät ("Meropidae") on kirkasväristen lintujen heimo, joka jaetaan kolmeen sukuun. Useimmat sen lajit elävät Afrikassa tai Aasiassa. Heimoon kuuluu 26 lajia.
Mehiläissyöjät ovat 15–35 cm pitkiä, ja niillä on pitkä pyrstö ja pitkä, teräväkärkinen nokka. Yleisväri on yleensä vihreä, ja siihen liittyy sinisiä, punaisia ja keltaisia kuvioita. Monilla lajeilla kulkee musta raita silmien yli.
Mehiläissyöjät elävät yleensä kosteikkojen lähistöllä. Niitä tavataan Afrikan, Aasian, Euroopan ja Australian trooppisissa ja subtrooppisissa osissa.
Terveydeksi
Cheers () on yhdysvaltalainen tilannekomediasarja, jota esitettiin vuosina 1982–1993.
Sarjaa esitti NBC. Sen tuottivat sarjan luojien James Burrowsin, Glen Charlesin ja Les Charlesin yhtiö sekä Paramount Television. Sarja kuvattiin elävän yleisön edessä eikä siinä ole taustanaurua..
Sarja kertoo bostonilaiseen baariin kokoontuvista ihmisistä. Sarjan nimi tulee maljahuutoon viittaavasta baarin nimestä. Studiossa kuvatun sarjan ulkokohtauksissa käytetystä oikeasta baarista tuli pieni matkailunähtävyys, ja se otti suosion myötä oikeastikin nimen Cheers.
Yksi sarjan hahmoista oli Kelsey Grammerin esittämä Frasier Crane. Hahmo jatkoi myöhemmin spin-off-sarjassa "Frasier", niin että Grammer esitti hahmoa yhteensä 20 vuoden ajan. Cheers-sarjan hahmot nähdään myös Frasierin vieraina.
Sarja palkittiin Primetime Emmy -palkinnolla parhaana komediasarjana vuosina 1983, 1984, 1989 ja 1991 sekä Golden Globe -palkinnolla parhaana musikaali- tai komediasarjana vuonna 1991.
Chikako Nakayama
Chikako Nakayama (; s. 30. elokuuta 1975) on japanilainen entinen sulkapalloilija.
Nakayama pelasi MM-kisoissa 2003 nelinpelissä ja sekanelinpelissä. Hän pääsi tuolloin nelinpelissä Keiko Yoshitomin kanssa kolmannelle kierrokselle ja putosi sekanelinpelissä Norio Imain parina toisella kierroksella heidän hävittyään indonesialaisille Eny Widowatille ja Anggun Nugroholle. Nakayama ja Yoshitomi osallistuivat myös vuoden 2004 Aasian-mestaruuskilpailuihin, joissa he hävisivät toisella kierroksella Thaimaan Sathinee Chankrachangwongille ja Saralee Thungthongkamille. Sama pari piinasi heitä myös Ateenan olympialaisissa, joissa Cankrachangwong ja Thungthongkam pudottivat japanilaiset erin 2–0.
Johannes Armenialainen
Johannes Armenialainen (k. 533) oli armenialaista syntyperää oleva itäroomalainen sotilaskomentaja, joka palveli sotapäällikkö Belisariusta tämän sotaretkillä. Hän oli yksi Belisariuksen luotetuimmista sotilaskomentajista ja toimi myös Belisariuksen taloudenhoitajana.
Johannes osallistui Ad Decimumin taisteluun vandaalisodan aikana syyskuussa 533 ja hänen osastonsa tappoi vandaalikuningas Gelimerin veljen Ammataksen. Trikamaronin taistelussa joulukuussa 533 Johannes komensi roomalaisten keskustaa ja taistelun jälkeen Belisarius lähetti hänet 200 miehen kanssa ajamaan takaa pakenevaa Gelimeriä. Viisi päivää myöhemmin hän melkein onnistui vangitsemaan Gelimerin, kun hän yhtäkkiä kuoli metsästysonnettomuudessa: eräs Uliaris, yksi Belisariuksen avustajista, oli juovuksissaan ampunut nuolen kohti lintua, mutta se osuikin Johanneksen kaulaan haavoittaen häntä kuolettavasti. Ennen kuolemaansa hän toivoi, ettei Uliarista rangaistaisi mitenkään. Tutkimuksen jälkeen todettiin, että tapahtuma oli puhdas vahinko, ja Uliariksen teko annettiin hänelle anteeksi.
Johanneksen kuolemaa surtiin suuresti ja Belisarius kunnioitti hänen hautaansa ja luovutti rahaa sen ylläpitoon. Aikalaishistorioitsija Prokopios kuvasi Johannesta rohkeaksi ja ovelaksi, mutta myös ystävälliseksi.
Kęstutis Navickas
Kęstutis Navickas (s. 13. tammikuuta 1984 Kaunas) on liettualainen sulkapalloilija. Hän edustaa seuratasolla saksalaista 1. BC Bischmisheimia.
Navickas osallistui olympialaisiin ensimmäistä kertaa Pekingissä 2008. Hän pääsi tuolloin kaksinpelissä kolmannelle kierrokselle saakka, kunnes hävisi turnauksesta hopeaa saaneelle Lee Chong Weille. Navickas putosi MM-kilpailuissa 2009 jo ensimmäisellä kierroksella, kun Thaimaan Boonsak Ponsana voitti hänet erin 2–1.
Navickasin paras sijoitus BWF:n ranking-listalla on 38. tila kaksinpelistä vuodelta 2011.
Andrew Joseph McDonald
Andrew Joseph McDonald (24. lokakuuta 1923 Savannah, Georgia – 1. huhtikuuta 2014 Palatine, Illinois) oli Little Rockin roomalaiskatolisen hiippakunnan piispa Arkansasissa vuosina 1972–2000.
McDonald opiskeli Marist Schoolissa (Georgia), St. Charles Collegessa (Maryland) ja St. Mary’s Seminaryssa (Maryland). Hän sai pappisvihkimyksensä piispa Emmet M. Walshilta 8. toukokuuta 1948, minkä jälkeen hän jatkoi opintojaan Amerikan katolisessa yliopistossa ja Rooman Paavillisessa lateraaniyliopistossa.
McDonald sai 4. heinäkuuta 1972 nimityksen Little Rockin piispaksi. Hänet vihittiin piispaksi 5. syyskuuta arkkipiispa Thomas McDonoughin toimiessa pääkonsekraattorina, ja hänet asetettiin virkaan virallisesti 7. syyskuuta. Hänen edeltäjänsä oli Albert Lewis Fletcher ja seuraajansa J. Peter Sartain.
McDonald vastusti abortin sallimista korkeimman oikeuden taholta tapauksessa Roe vastaan Wade vuonna 1973. Hän johti tammikuisin abortinvastustajien vuosittaista March for Lifea Little Rockissa. Hän oli omistautunut ekumeenisille suhteille ja olikin mukana tukemassa Billy Grahamin herätyskokousta War Memorial Stadiumilla 1989. Vuonna 1990 McDonald otti kantaa John Edward Swindlerin teloitusta vastaan. Kyseessä oli ensimmäinen teloitus Arkansasin osavaltiossa yli 25 vuoteen.
Seututie 224
Seututie 224 on seututie, joka kulkee Aurasta Tarvasjoen ja Marttilan kautta Saloon Varsinais-Suomen maakunnassa Suomessa. Tie on melko suora, ja sillä on valtatie 10:n risteyksestä Märynummelle asti nopeusrajoitus 100 kilometriä tunnissa. Tien pituus on 43 kilometriä.
Tie alkaa valtatieltä 9 (E63) Aurassa, mistä se kulkee Auran keskustan halki alittaen Turku–Toijala-radan. Paikalla oli vuoteen 2000 asti tasoristeys, joka kuitenkin poistettiin tuolloin tehdyn rataosuuden sähköistämisen yhteydessä. Auran keskustassa tiehen yhtyy Turusta alkunsa saava Seututie 222, minkä jälkeen tie ylittää Aurajoen ja jatkuu vähän matkaa Auran keskusta-alueella, kunnes alkavat laajat peltomaisemat. Aurassa tien osoitenimenä on valtatien 9 ja seututien 222 välillä "Yhdystie" ja tästä eteenpäin "Tarvasjoentie".
Tarvasjoen Horisissa tien kanssa risteää valtatieltä 10 Tarvasjoen kautta kantatielle 41 Pöytyällä johtava yhdystie 2250 ja tie ylittää Tarvasjoen. Tällä osuudella tie on melko suoraa, tosin paikoin mäkistä ja nopeusrajoitus on 80 kilometriä tunnissa valtatien 10 risteykseen asti Marttilassa. Tarvasjoella tien osoitenimenä on ensin "Aurantie" ja yhdystien 2250 risteyksen jälkeen "Salontie".
Marttilassa, pian valtatien 10 jälkeen tie risteää Hämeen Härkätiehen kuuluvien yhdystien 12307 ja yhdystien 2264 kanssa Marttilan Vättilässä ja ylittää pian Paimionjoen, jonka jälkeen tie kulkee suorana halkoen lähinnä mäkisiä peltomaisemia. Marttilassa tien osoitenimenä on valtatien 10 risteykseen asti "Aurantie" ja sen jälkeen "Salontie".
Salon puolella tie ylittää ensin Vaskionjoen, saapuu sitten Halikon Vaskion taajamaan, ylittää Kuusjoen lähellä sen ja Vaskionjoen yhtymäkohtaa ja saapuu Halikon Märynummen taajamaan. Liittymässä Märynummen eteläpuolella tie ylittää valtatien 1 (E18). Tämän jälkeen tie etenee noin kilometrin kunnes siitä erkanee niin ikään eritasoliittymässä Halikkoon Vaskiontie, jonka linjausta tie aiemmin on noudattanut. Heti tämän jälkeen tie ylittää Halikonjoen ja alittaa parin kilometrin päästä Turku–Karjaa-radan. Tämän jälkeen tie tekee vielä kaksi melko loivaa mutkaa kunnes se saapuu päätepisteeseensä seututien 110 kiertoliittymässä. Salossa tien osoitenimenä on Märynummen eteläpuoliseen liittymään asti "Vaskiontie" ja siitä eteenpäin "Mahtimiehentie".
Gustav Otto Douglas
Gustav Otto Douglas (23. helmikuuta 1687 Tukholma – 2. helmikuuta 1771 Viro) oli venäläisten nimittämä Suomen kenraalikuvernööri isonvihan aikana.
Douglasin isä oli maaherra, kreivi Gustav Douglas ja äiti Margareta Stenbock. Hän kuului vuodesta 1708 kuningas Kaarle XII:n drabantteihin, vangittiin Pultavassa ja siirtyi 1717 Venäjän palvelukseen. Samana vuonna hänet määrättiin Kymijoen läntisen puolen kenraalikuvernööriksi Suomeen.
Kenraalikuvernöörinä hän järjesti muun muassa oikeuslaitosta sekä kirkollisia ja taloudellisia asioita. Häntä pidettiin ankarana virkamiehenä. Vuonna 1719 ja 1720 hänen johdollaan toteutettiin ns. manttaalimiesten otto eli 2 000 miestä vietiin Suomesta Venäjän armeijaan. Vain alle viidennes heistä palasi takaisin vuonna 1725.
Isonvihan rauhan jälkeen Douglas asettui asumaan Viroon, jossa hänestä tuli kenraali 1737 ja Tallinnan kuvernööri, mistä virasta hänet kuitenkin erotettiin 1742. Sotapalveluksesta Douglas erosi itse vuonna 1751.
Douglasin puoliso vuodesta 1715 oli Maria Magdalena von Schlippenbach (k. 1767).
Igor Bišćan
Igor Bišćan (s. 4. toukokuuta 1978 Zagreb) on kroatialainen jalkapalloilija, joka edustaa nykyisin Dinamo Zagrebia.
Bišćan aloitti jalkapallon Dinamo Zagrebissa. Heinäkuussa 1997 hän siirtyi Dinamon juniorijoukkueista Samobariin, josta hän palasi Dinamo Zagrebin edustusjoukkueeseen helmikuussa 1998. Seuran paidassa Bišćan voitti Kroatian-mestaruuden vuosina 1999 ja 2000. Joulukuussa 2000 hän siirtyi Liverpooliin 5,5 miljoonan punnan siirtokorvauksella. Bišćanin ensimmäiset Liverpool-kaudet olivat hänen mukaansa vaikeita, mutta esitykset paranivat kausi kaudelta. Erityisesti hän onnistui kauden 2004–2005 Mestarien liigassa ja nousi kannattajien keskuudessa kulttihahmoksi. Liverpool-kausien jälkeen Bišćan pelasi kaksi kautta kreikkalaisessa Panathinaikosissa, jonka jälkeen hän palasi Dinamo Zagrebiin.
Daniel Kucera
Daniel William Kucera (7. toukokuuta 1923 Chicago, Illinois – 30. toukokuuta 2017 Dubuque, Iowa) oli amerikkalainen katolinen piispa.
Kucera syntyi amerikantšekkiläiseen perheeseen saaden nimen William ja opiskeli St. Procopius Collegessa (nyk. Benedictine University) Lislessa, Illinois'ssa. Hän otti käyttöön uskonnollisen nimen Daniel liittyessään benediktiineihin 1944. Hänet vihittiin papiksi 1949 ja hän sai tohtorinarvon kasvatustieteessä Amerikan katolisesta yliopistosta 1954. Kucera toimi St. Procopiuksen luostarin apottina 1964-1971. Jo aiemmin hän oli toiminut St. Procopius Collegen johdossa ja tähän tehtävään hän palasi 1971.
Kucera vihittiin piispaksi sekä nimitettiin Natchesiumin titulaaripiispaksi ja Jolietin apulaispiispaksi 1977. Kucera toimi Salinan piispana Kansasissa 1980-1983 ja sen jälkeen Dubuquen arkkipiispana jääden eläkkeelle 1995.
Eritrean ympäriajo
Eritrean ympäriajo on maantiepyöräilyn etappikilpailu, joka käytiin ensimmäisen kerran 1946. Kilpailu järjestettiin pitkän tauon jälkeen seuraavan kerran 2001, ja sen jälkeen se käytiin vuosittain vuoteen 2013 saakka ja uudelleen vuodesta 2016. Eritrean ympäriajossa on ajettu vuosittain 5–9 etappia ja kokonaispituus on ollut useina vuosina yli tuhat kilometriä. Pyöräilyä pidetään Eritrean kansallisurheiluna, ja maassa arvioitiin vuonna 2006 olleen vähintään sata ammattipyöräilijää, joiden palkkiot ovat tosin melko pieniä. Michael Misghena sai 670 dollaria voitettuaan Eritrean ympäriajon 2006.
Kilpailu on käyty vuosien saatossa helmi-, maalis-, huhti-, touko-, kesä-, heinä- ja joulukuussa. Valtaosa kilpailijoista on nykyisin eritrealaisia.
Lähde: Cycling Archives